হেপাটাইটিস বি আক্রান্ত হবার কিছু লক্ষণ | ZeroHour24.com
হেপাটাইটিস বি আক্রান্ত হবার কিছু লক্ষণ
হেপাটাইটিস বি প্রাণঘাতী মারাত্মক একটি রোগ। এই ভাইরাস সরাসরি লিভারকে আক্রান্ত করে। বিশ্ব স্বাস্থ্য সংস্থার (হু) মতে, সারা বিশ্বে ২০০ কোটির বেশি মানুষ হেপাটাইটিস বি ভাইরাসে আক্রান্ত এবং ৪০ কোটির বেশি মানুষ এই রোগের জীবাণু অজান্তেই বহন করে চলেছেন।
চিকিৎসকদের মতে, হেপাটাইটিস-বি এইডসের চেয়ে বেশি সংক্রামক। এইডসের কারণে পৃথিবীতে এক বছরে যত জনের মৃত্যু হয়, প্রতিদিন তার চেয়ে অনেক বেশি মানুষের মৃত্যু হয় এই ভাইরাসে আক্রান্ত হয়ে।
হেপাটাইটিস বি ভাইরাসের সবচেয়ে ভয়াবহ দিক হলো, এর লক্ষণগুলি অত্যন্ত সাধারণ। ফলে হেপাটাইটিস বি’র সংক্রমণ মারাত্মক আকার ধারণ করার আগে পর্যন্ত আক্রান্ত ব্যক্তি বুঝতেও পারেন না যে তিনি এই রোগের শিকার। প্রথমিক স্তরেই যদি প্রাণঘাতী এই রোগের চিকিৎসা শুরু করা যায়,তবে রোগীকে বাঁচানো সম্ভব। কিন্তু তার জন্য এ রোগের লক্ষণগুলিকে প্রাথমিক পর্যায়ে চেনা অত্যন্ত জরুরি।
চলুন জেনে নেওয়া যাক হেপাটাইটিস বি রোগের প্রথমিক লক্ষণগুলা-
১.সব সময় অবসন্ন বোধ করা।
২.বেশীরভাগ সময়েই মাথা ব্যথা করা।
৩.হঠাৎ হঠাৎ গা চুলকাতে থাকা।
৪. হাড়ের জয়েন্টে (অস্থিসন্ধিতে) ব্যথা থাকা,বিশেষ করে ডান দিকের উপরিভাগের অস্থিসন্ধিতে ব্যথা অনুভব করা।
৫. সবসময় জ্বর জ্বর ভাব অনুভূত হওয়া বা শরীরে মেজমেজে অনুভূতি হওয়া।
৬. সবসময় বমি বমি ভাব থাকা এবং যখন তখন বমি হওয়া।
৭. চোখ ও প্রস্রাবের রঙ হলুদ হয়ে যাওয়া।